
KĖDAINIŲ RAJONO SAVIVALDYBĖS TARYBA


SPRENDIMAS
DĖL LEIDIMO NUOMOTI INŽINERINIŲ STATINIŲ DALĮ

2024 m. gegužės 31 d. Nr. TS-159
Kėdainiai


Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 1 ir 5 dalimis, Lietuvos Respublikos alternatyviųjų degalų įstatymo 12 straipsnio          3 punktu ir 23 straipsniu, atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, Elektromobilių įkrovimo prieigų planą Kėdainių mieste, patvirtintą Kėdainių rajono savivaldybės tarybos 2017 m. kovo 31 d. sprendimu Nr. TS-80 „Dėl Elektromobilių įkrovimo prieigų plano Kėdainių mieste patvirtinimo“, Viešųjų elektromobilių įkrovimo prieigų plėtros planą, patvirtintą Kėdainių rajono savivaldybės tarybos 2023 m. lapkričio 24 d. sprendimu Nr. TS-348 „Dėl Kėdainių rajono savivaldybėje numatomų įrengti viešųjų elektromobilių įkrovimo prieigų iki 2030 metų plano patvirtinimo“, Kėdainių rajono savivaldybės taryba  nusprendžia:
Leisti Kėdainių rajono savivaldybės administracijai ir Kėdainių sporto centrui 10 metų viešojo konkurso būdu išnuomoti viešosioms 2 prieigų vidutinės galios elektromobilių įkrovimo stotelėms įrengti ir eksploatuoti jas teisės aktų nustatyta tvarka, Kėdainių rajono savivaldybei nuosavybės teise priklausančių inžinerinių statinių, nurodytų šio sprendimo priede, dalį.
1. Nustatyti pradinę 1 kv. m nuomos kainą –  7 Eur per mėnesį.
2. Įgalioti Kėdainių rajono savivaldybės administraciją ir Kėdainių sporto centrą organizuoti viešus nuomos konkursus, pasirašyti 1 punkte nurodyto turto nuomos sutartis, perdavimo–priėmimo aktus ir informaciją apie sudarytas nuomos sutartis, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                             Valentinas Tamulis

2024 m. gegužės 31 d. sprendimo Nr. TS-159
[bookmark: _GoBack]priedas
	
KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIŲ NUOMOJAMŲ INŽINERINIŲ STATINIŲ SĄRAŠAS

	Eil. Nr.
	Turto pavadinimas

	Turto buvimo vieta /  adresas
	Unikalus Nr.
	Žymėjimas plane
	Nuomojamas
plotas,
kv. m

	1
	Aikštelė
	Kėdainių m., Senosios Rinkos a.
	5300-2022-5011
	b1, b2, b3
	30

	2
	Automobilių stovėjimo aikštelė
	Kėdainių m., Budrio g. 5
	4400-4843-2382
	b1-b5
	30

	3
	Automobilių stovėjimo aikštelė
	Kėdainių m., Birutės g. 
	4400-5519-5932
	CB1
	30

	4
	Privažiuojamasis kelias nuo Kėdainių m.,
J. Basanavičiaus g. iki miesto parko vartų
	Kėdainių m.
	4400-5410-8919
	1-8
	30

	5
	Aikštelė
	Kėdainių m., 
J. Basanavičiaus g. 1A
	4400-2698-2987
	b1, b2
	30

